Quarantine (2008)    Mida täpselt  kirjutada 'Quarantine-st', mis on muidu tüüpiline moderne hüsteeriafestist õudukas, aga oma kaameramehe perspektiivist pildiga üritab kuidagi realistlik ja uudne kinoelamus tunduda? Tegelt ka mitte uudne enam, sest neid "monteerimata" filme on ilmunud juba üksjagu, aga realistlik püüab see ikka olla. Nii ka algab linateos ühe võttegrupi muidu kuivana ja igati maalähedasena tunduva reportaaži filmimisest, teemaks tuletõrjujate öövahetus. Ja oodatakse pingsalt mingit väljakutset õnnetusele, et projekt oleks asja  ka väärt. Karjääri edendamisel oleks seejuures kullatükk kui nüüd mõne gaasitoru lõhkemine hävitaks paar elamut. Seda õnne aga pole ja väljakutse viib ühe põdura memme päästemissioonile ja niipalju igapäevaelust. Järgmisel hetkel on vanaeit kuidagi üllatavalt tugevaks ja verehimuliseks muutunud, samuti on hetkega terve hoone karantiini alla pandud, niisiis alaku pinge ning õudus.      Ise küll ei suutnud ära oodata, millal tapmistega saaks ühele poole ja kinost minema, aga kuna polnud pikka aega mingit õudukat vaadanud, siis jäin üldiselt rahule. Ehmatuskohti eksisteeris, ehkki need olid sageli etteaimatavad ning tüütud. Marutaudi teema oli samuti huvitav lähenemine filmile. Forza  Hinnang: 4/10    Posted by: Sander